Korkeimman hallinto-oikeuden päätös lahjaverosta
KHO 1955 I 35

35.

Lahjaverovelvollisuus alkoi 14 päivänä joulukuuta 1952. Oliko lahjansaaja, joka oli samalta antajalta saanut toisen lahjan 14 päivänä joulukuuta 1950, saanut viimeksimainitun lahjan kahden vuoden kuluessa ennen verovelvollisuuden alkamista; PerVL 20 § 2 momentin tulkintaa.

  Diploomi-insinööri O. K. O:n k:n ym. kuntain veropiirin perintöverol:lle lahjaveron määräämistä varten ilmoitti, että hän ja hänen vaimonsa A. K. olivat 14/12 1952 yhteisesti lahjoittaneet alaikäiselle pojalleen A. H. K:lle rahaa 897,000 mk.

Perintöverol. 5/5 1953 pitämässään kokouksessa, koska A. H. K. oli 14/12 1950 saanut vanhemmiltaan 493,000 mk:n suuruisen lahjan, mikä veroa nyt p. o. lahjasta määrättäessä oli otettava lukuun, vahvisti A. H. K:n vanhemmiltaan saamien e. m. lahjojen arvon yht. 1 390 000 mk:si ja niiden perusteella suoritettavan lahjaveron 83,150 mk:si, josta, kun A. H. K:n maksettavaksi aikaisemmin pantu 17,185 mk:n suuruinen lahjavero otettiin vähennyksenä huomioon, maksettavaksi vielä jäi 65,965 mk.

O. K. ja A. K. valittivat A. H. K:n holhoojina verotuksesta perintöverotarkl:lle ja lausuivat, että he olivat lahjoittaneet p.o. rahamäärän A. H. K:lle jouluaattona 1952 ja että perintöverol:lle annettuun, lahjoitusta koskevaan veroilmoitukseen oli erehdyksestä merkitty verovelvollisen saaneen lahjan haltuunsa saman jouluk. 14 p:nä. Koska A. H. K. ei niin ollen ollut saanut vanhemmiltaan lahjaa 2 v. kuluessa ennen nyt k. o. lahjaverovelvollisuuden alkamista eikä e. m. lahjoja voitu lahjaveroa määrättäessä yhdistää, K:n puolisot vaativat verotuksen oikaisemista.

Perintöverotarkl. 13/12 1953: koska selvitystä puuttui siitä, että p. o. lahjoitus oli tehty 14/12 1952 eli sen päivän jälkeen, jona veroilmoituksen mukaan lahjoitus oli tehty, perintöverotarkl. hylkäsi valituksen.

O. K. ja A. K. e. m. holhoojantoimessaan hakivat muutosta.

KHO (presidentti Castrén sekä hallintoneuvokset Ahla, Louhivaara, Honka, Jaakkola, Haltia, Tollander, Helomaa ja Tuovinen sekä ylimääräinen hallintoneuvos Törnblom) päät. 23/11 1955: koska e. m. aikaisempaa lahjoitusta, jonka oli katsottava tapahtuneen 14/12 1950, ei ollut tehty 2 v. kuluessa ennen verovelvollisuuden alkamista p. o. A. H. K:n vanhemmiltaan 14/12 1952 saamasta 897 000 mk:n suuruisesta lahjasta, sen vuoksi ja kun ensiksi mainittua lahjaa niin ollen, ottaen huomioon PerVL 20 § 2 mom:n säännökset, ei ollut otettava lukuun veroa määrättäessä, KHO alensi A. H. K:n suoritettavan lahjaveron 43,305 mk:aan.

Ylimääräinen hallintoneuvos Nuorvala, jonka lausuntoon ylimääräiset hallintoneuvokset Kekomäki ja Silenti sekä hallintoneuvokset Hämäläinen, Savolainen, Tarkka, Beckman, Ikkala, Toivanen ja Aura yhtyivät: koska sen selvityksen mukaan, mikä asiassa oli esitetty, A. H. K. oli saanut vanhemmiltaan p. o. lahjan 14/12 1952, sen vuoksi ja kun hän oli 2 v. kuluessa ennen verovelvollisuuden alkamista saanut vanhemmiltaan toisen lahjan ja sen arvo e. m. lainkohdan mukaan oli veroa määrättäessä otettava lukuun, ylimäär. hallintoneuvos jätti pysyväksi sen lopputuloksen, johon perintöverotarkl. päätöksessään oli johtunut.

</div>

Lähde
Valliniemi, Pirkko (toim.): Korkeimman hallinto-oikeuden vuosikirja 1955, s. 49–50. Helsinki 1957.

Lyhenteet
e.m.   edellä mainittu
jouluk.   joulukuu
KHO   korkein hallinto-oikeus
k.o.   kyseessä oleva
mk.   markka
mk:aan   markkaan
mom:n   momentin
perintövl.   perintöverolautakunta
perintöverol.   perintöverolautakunta
perintöverotarkl.   perintöverotarkastuslautakunta
PerVL   perintö- ja lahjaverolaki
p:nä   päivänä
p.o.   puheena oleva
päät.   päätös
v.   vuosi, vuoden
yht.   yhteensä
ylimäär.   ylimääräinen
y.m.   ynnä muiden
§   pykälä

Korkeimman hallinto-oikeuden ratkaisut